

     

**Kutsu medialle**

Sote-uudistukseen kaavaillaan asiakkaille mahdollisuutta valita palvelujensa järjestämistavaksi henkilökohtainen budjetti. Siinä asiakas voi itse määritellä, mitä ja miten haluaa järjestää omat palvelunsa, joihin asiakkaalla on eri lakien mukaan oikeus. Kaupungin järjestämä palvelu voidaan vaihtaa osittain tai kokonaan henkilökohtaiseksi budjetiksi, tai asiakas voi sovitun budjettisuunnitelman ja tarpeidensa mukaan järjestää palvelut ihan uudella tavalla. Idea on, että palveluihin muutoinkin varatut määrärahat asiakas voi käyttää valitsemallaan tavalla.

*Avain kansalaisuuteen – henkilökohtainen budjetointihanke* on puolivälissä toimintaansa. Millaisia kokemuksia ja pulmia on matkan varrella ollut? Millaisia asiakastyön esimerkkejä on ehtinyt karttua tähän mennessä? Mitä kannattaa ottaa huomioon kun käynnistetään henkilökohtaista budjetointia osana valinnanvapauslainsäädäntöä?

Seminaarissa kuullaan Hämeenlinnan, Tampereen, Porin, Vantaan sekä Eksoten ja Kainuun soten kokemuksista ja asiakasesimerkeistä. Henkilökohtaisen budjetoinnin vaikutusten seurannasta kertovat hankkeen arvioinnista vastaavat. Lisäksi seminaarissa THL:n johtava asiantuntija *Pia Maria Jonsson* kertoo valinnanvapauslaki-ehdotukseen tulleista palautteista ja valinnanvapauslain jatkoaskeleista. Sote-muutosjohtaja *Jukka Lindberg* valottaa Hämeen maakunnan sote-valmistelun tilannetta.

Seminaari on Hämeenlinnassa keskiviikkona **31.1.2018 klo 12-16** Verkatehtaan Bio Rex-salissa

Seminaari toteutetaan yhteistyössä Hämeenlinnan kaupungin kanssa, joka on yksi hankkeen HB-piloteista.

*Avain kansalaisuuteen - henkilökohtainen budjetointihankkeen pääkoordinaattorina toimii Metropolia Ammattikorkeakoulu yhteistyössä Saimaan ja Diakonia-ammattikorkeakoulujen kanssa. Hanke saa päärahoituksen EU-rakennerahastosta sosiaali- ja terveysministeriön valtakunnallisena hankkeena.*

Seminaarin [ohjelmaan pääset tästä.](http://henkilokohtainenbudjetointi.fi/event/hb-seminaari-valituloksia-ja-jatkosuunnitelmia/) Löydät sen myös seuraavalta sivulta.

**Lisätietoa ja haastattelupyynnöt:**

Henkilökohtaisesta budjetoinnista [www.henkilokohtainenbudjetointi.fi](http://www.henkilokohtainenbudjetointi.fi)

Sirkka Rousu, projektipäällikkö, [sirkka.rousu@metropolia.fi](mailto:sirkka.rousu@metropolia.fi) puh. 040 714 5157

Henkilökohtainen budjetti - piirrosvideo (2 min.) [Youtubessa](https://www.youtube.com/watch?v=ggJfJrD-UVM&feature=youtu.be)

Hämeenlinnan kaupungin HB-pilotti

Marika Paasikoski-Junninen, perhe- ja sosiaalipalveluiden johtaja, Hämeenlinna, [marika.paasikoski@hameenlinna.fi](mailto:marika.paasikoski@hameenlinna.fi) puh. 040 774 6626

**Henkilökohtaisen budjetoinnin kokemukset ja tilannekuva - seminaari**

**Aika keskiviikko 31.1.2018 klo 12-16**

**Paikka Hämeenlinna, Verkatehdas Bio Rex 3 -auditorio**

**Paasikiventie 2, 13100 Hämeenlinna.** [**Kartta**](https://www.google.fi/maps/place/Kulttuuri-+ja+kongressikeskus+Verkatehdas+Oy/@60.9974174,24.4770176,15z/data=!4m5!3m4!1s0x0:0x50fef68e57c7cb24!8m2!3d60.9974174!4d24.4770176)

**Ohjelma**

Seminaarin puheenjohtajana toimii *Marika Paasikoski-Junninen*, perhe- ja sosiaalipalveluiden johtaja, Hämeenlinna.

12.00 Tervetuloa

- Hämeenlinnan kaupungin vs.sosiaali- ja terveysjohtaja *Eija Leppänen*

- HB -piirrosvideo (2 min)

12.15 Asiakaslähtöisen toiminnan vahvistamista henkilökohtaisella budjetoinnilla:

mitä hankkeessa arvioidaan ja mitä tiedetään tilannekuvasta tällä hetkellä

Palvelujen ja asiakasprosessien näkökulma:

- *Sirkka Rousu* HT,  ja *Katja Ihamäk*i, VVT, Metropolia Ammattikorkeakoulu

Asiakkaiden näkökulma:

- *Katja Kylliäinen*, TtM Saimaan ammattikorkeakoulu

Kustannusten näkökulma:

- *Tuula Pehkonen-Elmi*, KTM,TtM Diakonia-ammattikorkeakoulu

12.45 Henkilökohtainen budjetointi piloteissa:

asiakastyön kokemukset, esimerkit, pulmia ratkottavaksi

- Vantaan esitys

- Tampereen esitys

- Kainuun esitys

Keskustelua kunkin esityksen yhteydessä

13.45   Kahvitauko

14.15 Pilottien esitykset jatkuvat

- Porin esitys

- Eksoten esitys

- Hämeenlinnan esitys

Keskustelua kunkin esityksen yhteydessä

15.15 Sote- ja henkilökohtainen budjetointi jatkossa

Valinnanvapauslainsäädännön palaute ja jatkoaskeleet

- johtava asiantuntija *Pia Maria Jonsson*, THL

Miten Hämeen maakunnassa edetään?

- sote-muutosjohtaja *Jukka Lindberg*

Keskustelua seminaarin teemoista.

16.00 Seminaarin päätös